नेपाल के पानी से बिहार में बाढ़ का खतरा, बिजली गिरने से 3 लोगों की जान गई
Monsoon Rainfall Tracker State Wise Update; Rainfall Expected in Rajasthan, Madhya Pradesh, Uttar Pradesh, Bihar, Jharkhand, Maharashtra, Goa, Tamil Nadu, Odisha, Andhra Pradesh, Karnataka, Maharashtra मानसून पूरे देश में आ चुका है। अगले चार दिन UP, MP समेत 20 राज्यों में भारी बारिश का अलर्ट जारी किया गया है। IMD के मुताबिक, अब तक देश में सामान्य से 8% कम बारिश हुई है।
मानसून पूरे देश में आ चुका है। अगले चार दिन UP, MP समेत 20 राज्यों में भारी बारिश का अलर्ट जारी किया गया है। IMD के मुताबिक, अब तक देश में सामान्य से 8% कम बारिश हुई है।
वहीं, उत्तर-पश्चिम भारत में सामान्य से 40% ज्यादा बारिश हुई। दक्षिण भारत में सामान्य से 43% कम हुई। मध्य भारत में 4% कम बारिश हुई। पूर्वी और पूर्वोत्तर भारत में 16% कम बारिश हुई।
दिल्ली में खराब मौसम के कारण तीन फ्लाइट्स को दिल्ली एयरपोर्ट से डायवर्ट कर दिया गया है। एक को लखनऊ और दो फ्लाइट्स को अमृतसर एयरपोर्ट भेजा गया है। वहीं, गुरुग्राम में भारी बारिश से सड़कों पर पानी भर गया।
उधर, बिहार में नेपाल से आने वाले पानी के चलते बाढ़ का खतरा मंडरा रहा है। बिहार में बिजली गिरने से तीन लोगों की मौत हो गई है। वहीं UP में झमाझम बारिश के बीच प्रधानमंत्री नरेंद्र मोदी का कुशीनगर दौरा रद्द हो गया है। PM 7 जुलाई को यहां आने वाले थे।
मानसून ट्रैकर से समझिए देश में मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: उत्तराखंड, पूर्वी उत्तर प्रदेश, बिहार, झारखंड, महाराष्ट्र, गोवा, तमिलनाडु, ओडिशा, आंध्र प्रदेश, कर्नाटक, महाराष्ट्र, केरल, सिक्किम, अरुणाचल प्रदेश, असम, मेघालय, नगालैंड, मिजोरम और त्रिपुरा।
इन राज्यों में हल्की बारिश होगी: पश्चिम बंगाल, ओडिशा, ईस्ट राजस्थान, दिल्ली, पंजाब, हिमाचल प्रदेश में बिजली चमकने के साथ हल्की से मध्यम बारिश हो सकती है।
इन राज्यों में मौसम साफ रहेगा: वेस्ट राजस्थान, गुजरात, सौराष्ट और कच्छ में बारिश की संभावना नहीं जताई गई है।
अलग-अलग राज्यों से मानसून की तस्वीरें...
देश के सभी राज्यों में कब-कब होगी बारिश
साउथ : देश के दक्षिणी राज्यों में अगले पांच दिन तेज बारिश की संभावना है। केरल में 4 और 5 जुलाई को ज्यादा बारिश होगी। वहीं कर्नाटक में 4 जुलाई को तेज बारिश की आशंका है।
वेस्ट : महाराष्ट, कोंकण और गोवा में अगले पांच दिन बारिश का अलर्ट है। गुजरात में 6 और 7 जुलाई को बारिश होगी।
ईस्ट और नॉर्थईस्ट : 4 जुलाई को मेघालय में भारी बारिश होगी। ओडिशा में 5 से 7 जुलाई के बीच काफी बारिश होने की संभावना है। वहीं अरुणाचल प्रदेश, नागालैंड, मणिपुर में भी अगले पांच दिन बारिश होगी।
नॉर्थवेस्ट : उत्तराखंड में अगले पांच दिन बारिश की संभावना है। उत्तर प्रदेश में 4 और 5 जुलाई को तेज बारिश होगी। हिमाचल प्रदेश में 5 और 6 जुलाई को बारिश का अलर्ट है।
अब देश के बाकी राज्यों में मौसम का हाल...
मध्यप्रदेश में एक्टिव होंगे 3 सिस्टम, भोपाल में तेज पानी गिरने के आसार
मध्यप्रदेश में तेज बारिश का दौर फिर शुरू होगा। मौसम विभाग ने मंगलवार को विदिशा, राजगढ़ और आगर-मालवा में अति भारी बारिश का अलर्ट जारी किया है। भोपाल, देवास, शाजापुर, अशोकनगर और शिवपुरी में भारी बारिश हो सकती है। मौसम वैज्ञानिकों का कहना है कि 4 जुलाई के बाद 3 सिस्टम एक्टिव होंगे, जिनका असर प्रदेश में भी दिखेगा। इससे पहले भी लोकल सिस्टम एक्टिव होने से तेज बारिश होगी।
सीनियर मौसम वैज्ञानिक एसएच पांडे ने बताया कि बंगाल की खाड़ी में साइक्लोनिक सर्कुलेशन एक्टिव हो गया है। वहीं, गुजरात और नॉर्थ वेस्ट यूपी के ऊपर भी सिस्टम एक्टिव है। इसके चलते प्रदेश में बारिश होगी। नमी के चलते लोकल सिस्टम भी एक्टिव होंगे। पढ़ें पूरी खबर...
बिहार में नदियां उफान पर, 7 जिलों में भारी बारिश का अलर्ट
बिहार में बारिश और नेपाल से आ रहे पानी के कारण नदियों के जलस्तर में वृद्धि हो रही है। गंगा, गंडक, बूढ़ी गंडक, कोसी, बागमती में उफान तो है, लेकिन अभी खतरे के निशान से नीचे हैं। एक-दो दिन लगातार बारिश हुई तो ये खतरे के निशान तक पहुंच जाएंगी। वैसे भी मौसम विभाग ने बिहार में अगले 24 घंटे तक भारी बारिश की चेतावनी दी है। पढ़ें पूरी खबर...
UP में भारी बारिश की चेतावनी, 38 जिलों में आंधी-पानी का अलर्ट
मौसम विभाग के मुताबिक- पीलीभीत, गोरखपुर, लखीमपुर खीरी, सीतापुर, बहराइच, श्रावस्ती, बलरामपुर, गोंडा, अयोध्या, बस्ती, अंबेडकर नगर, संतकबीरनगर, सिद्धार्थनगर, महाराजगंज, आजमगढ़, मऊ, कुशीनगर, देवरिया में भारी बारिश का अलर्ट है। वहीं कुछ राज्यों में आंधी के साथ हल्की बारिश हो सकती है। पढ़ें पूरी खबर...
छत्तीसगढ़ में अगले दो दिन भारी बारिश की संभावना, तापमान गिरेगा
प्रदेश के उत्तरी हिस्से में अगले एक-दो दिन भारी बारिश की संभावना है। जशपुर, सरगुजा, कोरबा, बिलासपुर, रायगढ़ और जांजगीर-चांपा में मंगलवार से भारी बारिश शुरू हो सकती है। वहीं, राज्य के बाकी हिस्सों में भी ज्यादातर जगहों पर हल्की से मध्यम वर्षा होने की संभावना है। पढ़ें पूरी खबर...
हिमाचल में कल से भारी बारिश का अलर्ट, पिछले हफ्ते कमजोर हुआ था मानसून
हिमाचल में कल से भारी बारिश का अलर्ट जारी किया गया है। प्रदेश में बीते एक सप्ताह के दौरान मानसून कमजोर पड़ा है। इससे 27 जून से 3 जुलाई तक नॉर्मल से 32 फीसदी कम बारिश हुई है। शिमला, सिरमौर और सोलन जिले को छोड़कर अन्य सभी जिलों में नॉर्मल से कम बरसात हुई है। लाहौल स्पीति, हमीरपुर और ऊना में सात दिनों के दौरान नाममात्र बरसात हुई है। पढ़ें पूरी खबर...